Очакват ни валежи, вижте докога ще продължат - България | Vesti.bg\n2 април 2019, 11:51, oбновена в 11:55\nД о петък не се очакват много превалявания от дъжд. Само на отделни места в планинските райони на Югозападна България е възможно днес и утре да има превалявания, но като цяло ще бъде сухо, предимно слънчево пролетно време.\nТемпературите до четвъртък ще бъдат по-ниски заради малко по-хладен въздух, който нахлува над Балканите, като дневните температури ще са 14-15 градуса, а по високите западни полета – 12-14 градуса. Това сочат средносрочните прогнози, представени от „Дарик радио”.\nСлед това, от събота, за малко по-дълъг период от време, ще настъпи промяна в атмосферната циркулация, която започва в средата на тази седмица. В предишните 10 дни мощни антициклони се бяха настанили над целия европейски континент, затова и времето над страната предишната седмица беше по-сухо. Сега обаче над Западна и Централна Европа и над цялото Източно Средиземноморие ще се разположат центрове на ниско налягане. Това ще промени атмосферната циркулация над Балканите в края на седмицата, когато от югозапад към страната ще се приближи средиземноморски циклон и\nот събота и неделя времето ще се развали.\nПрез цялата следваща седмица, с прекъсвания, времето над южната част на Европа, над Балканите, над източната част на континента ще бъде обусловено и определяно от центрове на ниско атмосферно налягане, което означава повече превалявания от дъжд. Тази ситуация се очертава да остане такава до 15-17 април, като в някои дни ще са по-активни, а в други – само в следобедните часове.\nВъв вторник облачността над страната ще е разкъсана, след обяд над западната половина – значителна. На места там, главно в планинските райони ще превали дъжд. Ще духа слаб, в Дунавската равнина и източните райони до умерен североизточен вятър и с него ще проникне по-студен въздух.\nМаксималните температури ще са между 14 и 19 градуса, в Североизточна Бългрия и по Черноморието – 11-13 градуса. Атмосферното налягане ще се повиши, ще е по-високо от средното за април.\nще има временни увеличения на обласчността, по-значителни над южнат част. Ще духа до умерен североизточен вятър. Максималните температури ще са 11-13 градуса. Температурата на морската вода ще бъде 10-11 градуса, а вълнението на морето – 3-4 бала.\nоблачността ще е променлива, по-значителна в следобедните часове и главно в Рило-Родопския масив ще превали дъжд, над 1800 м – сняг. Ще духа умерен до силен североизточен вятър. Максималната температура на височина 1200 метра ще бъде 8 градуса, на 2000 метра – около 1 градус.\nЧерешите са съсипани, сланите развалиха плодовите дръвчета\nИзточник: DarikNews.bg, НИМХ, Агенция "Фокус"


Брюксел се оказа под кръстосан огън заради Пакистан - Новини от ЕС - Дневник\n12:01, 17 авг 10 , 2138\nПакистански войници товарят в камион храна и помощи за жертвите на наводненията в долината Сват, северозападен Пакистан.\nЕвропейската комисия (ЕК) защити начина, по който реагира на наводненията в Пакистан, след като беше обвинена в липса на щедрост и неадекватност на ресурсите, предаде EUobserver.\nФеран Тараделяс Еспуни, говорител на ЕК, заяви в понеделник, че Еврокомисията е "най-щедрият донор", както и "първият донор, който е помогнал". През последните две седмици Брюксел отпусна 40 млн. евро на Пакистан за храна, палатки, одеяла и продукти за лична хигиена, припомня изданието.\nТараделяс намекна също, че предстои отпускането на още пари. "Комисията проучва възможността допълнително да увеличи отпуснатите средства. Трагедията на Пакистан е толкова голяма, че ще трябва да продължим да даваме помощ и да присъстваме там", обясни той.\nГоворителят отбеляза, че еврокомисарят по международната помощ Кристалина Георгиева е "прекъснала ваканцията си, за да се върне в Брюксел" заради катастрофалните наводнения в Пакистан и пожарите в Русия.\nДанни за САЩ и Великобритания, чиято бивша колкония е Пакистан, обаче показват, че двете страни са отпуснали поотделно повече пари от Евросъюза.\nДосега Вашингтон е дал 59 млн. евро, заяви в понеделник говорителят на Държавния департамент Филип Кроули. Британският вицепремиер Ник Клег каза, че правителството е отпуснало 38 млн. евро, а британските агенции за хуманитарна помощ са добавили още 18 млн. евро.\nНеправителствената организация за хуманитарна помощ и помощ за развитие Оксфам (Oxfam) излезе с изявление през уикенда, в което посочваше, че ЕС "може да си позволи да бъде много по-щедър". Самият Клег в понеделник каза, че международните усилия да се помогне на Пакистан са като цяло "нищожни... жалки".\nБританският вицепремиер не посочи конкретни страни, но фактът, че пакистанските талибани обещаха 16 млн. евро за справяне с бедствието, а най-голямата икономика в ЕС Германия се отчете само с 10 млн. евро говори сам за себе си.\nТараделяс Еспуни реагира също на писмото на френския президент Никола Саркози до председателя на ЕК Жозе Мануел Барозу. В него френският държавен глава посочва, че ЕС би трябвало да създаде нови сили за бързо реагиране, ако иска да се справя адектватно с кризи като тази в Пакистан.\n"Ние трябва да вземем необходимите мерки и да изградим истински сили на ЕС за реагиране", заяви в писмото Саркози, добавяйки, че "(Аз) скоро ще направя предложения в тази насока".\nТараделяс Еспуни подчерта, че еврокомисар Кристалина Георгиева вече е една стъпка преди френския лидер.\n"Тя работи върху този документ (предложение за сили на ЕС) от деня, когато зае поста си. Тя посети осем столици от ЕС и говори не само с правителствата, но също с неправителствени организации, хора, занимаващи се с гражданска защита. Документът ще бъде готов веднага след лятото", каза говорителят.\n"С промените в климата броят и интензитета на този вид катастрофи няма да намалеят. Точно обратното, през последните няколко години видяхме постоянно увеличение в броя на природните бедствия, свързани със сериозни суши и тежки наводнения", допълни Тараделяс Еспуни.\nИслямски държави и организации обещаха един милиард долара помощ за Пакистан\nЕврокомисарите правят равносметка на свършеното за първите шест месеца\nНад 300 000 души ще бъдат евакуирани заради нови наводнения в Пакистан\nКристалина Георгиева ще посети Пакистан, за да демонстрира подкрепата на ЕС\nAlien 12:12, 17 авг 10 / Любопитно\nА защо всъщност ЕС трябва да е "по-щедър"?!? Все едно в самия ЕС няма региони пострадали от бедствия или слабо...\nЦецо 12:28, 17 авг 10 / Неутрално\nДо коментар [#1] от "Alien": Положението е цугцванг. Ако няма помощи правителството заминава. Печелят талибан...\nРейтинг: 1034 12:12, 17 авг 10 Любопитно\nА защо всъщност ЕС трябва да е "по-щедър"?!? Все едно в самия ЕС няма региони пострадали от бедствия или слабо развити, все едно че всичко е цъфнало и вързало, та дай да даваме пари щото на нас не ни трябват. После англичани и испанци се чудят защо им взривиха метрото/влаковете - ами радвайте се на неграмотни мангали, а не пускайте в страните си бели хора от Източна Европа и продължавайте да се чудите. Тъпанари.\nРейтинг: 1430 12:28, 17 авг 10 Неутрално\nПоложението е цугцванг. Ако няма помощи правителството заминава. Печелят талибаните. Ако има помощи, поне половината ще ги гепят талибаните. И пак те печелят. Ситуация чудо.\nРейтинг: 624 12:32, 17 авг 10 Неутрално\nПомощ само след като си закрие ядрената програма и унищожи атомните си бомби, бахти мангалите имат пари за оръжие и бомби, нямат пари да се борят с наводненията, га че там пада мусон за сефте.\nРейтинг: 1291 12:49, 17 авг 10 Любопитно\nЕто малко показателни факти кой какво върши:\nПекин. Китай ще дари хуманитарна помощ на стойност 1.48 милиона долара на засегнатия от наводнения Пакистан, предава агенция Синхуа\nИсламабад. САЩ обещаха допълнителна помощ от 25 млн. долара за Пакистан, който в момента страда от най-тежките наводнения в модерната си история, предаде АФП.\nПървоначално след разразяването на бедствието от Вашингтон обещаха финансова подкрепа от 10 млн. долара.\nОт американското посолство в Пакистан обявиха, че разширяват пакета от помощи до общата сума от 35 млн. долара.\nПарите ще бъдат предоставени на международни организации и пакистански хуманитарни групи за осигуряването на храна, здравна помощ и подслон за хората, останали без подслон заради наводненията, станали причина за смъртта на над 1 500 души и засегнали 4\nБрюксел. ООН призова за 347 милиона евро за пострадалите от наводненията в Пакистан. Смята се, че природното бедствие е засегнало около 14 милиона души, пише белгийският вестник „Де Морхен”.\nПрез миналата година Европейската комисия отпусна 111,25 милиона евро за Пакистан. Вчера Комисията отпусна още 10 милиона евро спешна помощ. Българският еврокомисар Кристалина Георгиева заяви, че пострадалите се нуждаят от питейна вода, подслон, храна, медикаменти и други предмети от първа необходимост.\nВашингтон. Световната банка съобщи, че ще отпусне 900 милиона долара заем за засегнатия от наводнения Пакистан, предаде АФП. От институцията заявиха, че икономическият ефект от бедствието върху икономиката на страната се очаква да бъде „значителен”.\n„Правителството на Пакистан поиска около 900 милиона долара финансова помощ от Световната банка, чието отпускане ние одобрихме”, се казва в изявление на банката\nРияд. Саудитска Арабия е събрала 20,5 милиона долара помощ за Пакистан.\nРейтинг: 521 12:50, 17 авг 10 Любопитно\nЕвропа трябва да направи повече по няколко причини:\n1) За бедността в Пакистан и лошото състояние на инфраструктурата е виновен колониализма на Европа в миналото. Също така европа и запада като цяло са виновни за корумпираното управление и ислямизма в Пакистан с подкрепата си за военните режими и за ислямистите борещи се със СССР\n2) За по-големите и по-честите бедствия е виновно глобалното затопляне, предизвикано от индустриализацията на Запада\n3) След като Пакистан прие да е съюзник на запада в борбата с тероризма и понесе значителни жертви заради това, то редно е да очаква някаква подкрепа в замяна\n4) Поради елементарната човещина, от която псевдоконсервативните християн-расисти са лишени и която повелява да се помага на хората в беда, независимо от религията и цвета на кожата им\n12:54, 17 авг 10\nРейтинг: 1291 13:09, 17 авг 10 Весело\nЗа смъртта на Дарий ІІІ и разгрома на Персийската империя е виновен Александър Македонски и затова сега ЕС /може Гърция/, а най-добре и Македония, трябва да дадат на Иран поне 500 млрд. долара за нанесените щети и лихвите вкл.\nРейтинг: 1138 13:14, 17 авг 10 Любопитно\nНастъпилите климатични промени, неминуемо ще доведат до природни бедствия. А големите природни бедствия винаги водят след себе си до хуманитарни катастрофи. Може би е време към ООН да се сформира фонд /ако вече няма такъв/, в които да се генерират средства и те да служат за преодоляването на последиците от тези бедствия. Да бъде определена вноска от всяка държава членка на ООН, която да се внася ежегодно.\nСега нещата се правят на "парче" и никой не знае със сигурност за какво се използват тези средства.\nИ при голямото земетресение в Пакистан през 2005 година международната общественост предостави 375 милиона за справяне с разрушенията, но голяма част от тези средства отидоха за други цели.\nРейтинг: 1291 13:28, 17 авг 10 Гневно\nАма ние не сме ДЛЪЖНИ да помагаме. Помагаме от хуманитарни съображения , не защото сме длъжни да го правим , а защото искаме да помогнем. Цивилизация.\nОксфам зщо не питат Арабската Лига колко е дала и всичките ислямски фондации?\nТова , че сме богати не значи , че трябва да ги храним понеже те са бедни! Щото не сме ние виновни , че те са бедни. Всичките тези страни си имат правителства , които носят отговорност за развитието им. Нито ЕС , нито САЩ , нито УК управляват Пакистан!\nРейтинг: 0 13:30, 17 авг 10 Неутрално\nАЗ НЕ РАЗБИРАМ ,ЗАЩО ВСИЧКИ БЕЛИ ДЪРЖАВИ ПРАЩАТ ПОМОЩИ НА ПАКИСТАН КОЙ ПОВЕЧЕ КОЙ ПО-МАЛКО,А ЗАЩО БРАТСКИТЕ АРАБСКИ ДЪРЖАВИ ОТ ПЕРСИЙСКИЯ ЗАЛИВ И САУДИТСКА АРАБИЯ НЯМАТ ДАННИ ДАЛИ СА ИЗПРАТИЛИ СРЕДСТВА ЗА БЕДСТВАЩИТЕ. АМИ КРАЙНО ВРЕМЕ И ТЕ ДА СЕ ВКЛЮЧАТ В ТИЯ МИСИИ.ВСИЧКИ ЗНАЕМ, ЧЕ ТЕ ОТПУСКАТ МИЛИАРДИ ДОЛАРИ В НАПРАВА НА ДЖАМИИ И ИСЛЯМСКИ ЦЕНТРОВЕ В ЕВРОПА БЕЗ ДА ИМА НУЖДА ОТ ТЯХ. АКО НЯКОЙ МОЖЕ ДА МИ ОБЯСНИ МОЛЯ ДА ГО НАПРАВИ.ПРЕДВАРИТЕЛНО БЛАГОДАРЯ\n13:45, 17 авг 10\nТози коментар беше изтрит в 13:45 на 17/08/2010 от неговия автор.\nРейтинг: 1034 14:03, 17 авг 10 Любопитно\nНещо ново по темата за християн-талибанския расизъм има ли, или пак да пропускам маймунските коментари?\nРейтинг: 1291 14:08, 17 авг 10 Весело\nДлъжен си да им плащаш , щото те са хора , а ти - не.\nРейтинг: 624 14:12, 17 авг 10 Любопитно\nА дали ЕК не трябва да помогне на Полша в още по-голяма степен. Там също имаше страшни наводнения.\nРейтинг: 1034 14:24, 17 авг 10 Весело\nДо коментар [#13] от "My Plague":\nМерси - това ме интересуваше.\nРейтинг: 1328 14:36, 17 авг 10 Неутрално\nМуня, кажи си го направо - за всички злини по света са виновни белите хора и евреите!\nПо темата, жалко за хората, но всеки помага, с каквото и колкото може. Обвинения, че помощите са малко са абсурдни, защото никой на никого с нищо не е длъжен и дава толкова, колкото прецени.\nРейтинг: 822 14:37, 17 авг 10 Гневно\nДали сме колкото можем!\nНе, че половин централна Европа не е под вода, и не че няма изгледи за още наводнения в близките месеци!\nПакистан харчи милиарди за оръжия, а не може да се справи със собствените си вътрешни проблеми. Въобще Пакистан е доста измислена и изкуствена страна.\nРейтинг: 1328 14:39, 17 авг 10 Неутрално\nДо коментар [#5] от "muncho":"За бедността в Пакистан и лошото състояние на инфраструктурата е виновен колониализма на Европа"\nИ как колониализма в миналото е виновен за лошата инфраструктура днес, муня? Защо Европа да е виновна, че Пакистан предпочита да харчи милиарди за атомни оръжия, вместо да си оправи инфраструктурата?\nРейтинг: 521 14:43, 17 авг 10 Любопитно\n"Въобще Пакистан е доста измислена и изкуствена страна. "\nА кой измисли и изкуствено създаде тази страна? Кой източваше ресурсите и? Не беше ли Европа и по-точно Англия? Кой години наред поддържаше корумпираните и военни режими? Кой организираше, въоръжаваше, индоктринираше с ислямизъм и обучаваше пакистанските тайни служби да се борят с руснаците?\nРейтинг: 822 14:58, 17 авг 10 Весело\nАбе смешко, ако си кажеш името и адреса ей тук публично, поемам ангажимента лично да ти дам 2000 евро за билет до Пакистан да спасяваш местните, я от наводнения, я от европейски колонизатори.\nИначе пред клавиатурата всеки може - виртуален герой такъв!\nРейтинг: 439 14:58, 17 авг 10 Весело\nдобре дошли в новия световен ред, наречен турбо-чалга-евросоц!\nПакистан е член на т.нар. Общност на нациите, ама пусто не мога да се сетя предното й име - дали беше Британска общност или беше Германска общност. трябва да проверя какъв е вторият официален език на Пакистан, немски или английски, и ще разбера.\nпък и какво е виновна Великобритания, че Германия е била слаба и не е развивала колонии. англичаните са владели Индия и Пакистан само някакви си там два-три века и тия 38+18 милиона напълно ще съсипят икономиката им.\nРейтинг: 624 15:03, 17 авг 10 Неутрално\n"Въобще Пакистан е доста измислена и изкуствена страна.\nА кой измисли и изкуствено създаде тази страна."\nАми за твое сведение, любимите ти левичари лейбъристи.\nГадния консерватор и националист Чърчил , никога не би подходил по този начин. Впрочем той е считал че , индийците\nнезависимо дали са индуси или мюсюлмани, няма да успеят да се самоуправляват и развиват демократично , без помощта на англичаните. Историята досега доказва , че е бил много прав. Дори ако щеш и историята с настоящото наводнение.\nРейтинг: 439 15:07, 17 авг 10 Неутрално\nЕвропа като цяло е не е виновна, ама "добрата стара Англия" е направила колкото е могла. потърси поне малко информация за това\n- кога започва управлението на Британската източно-индийска компания в Южна Азия\n- кога свършва Британският радж\n- какво е общото между Пакистан и Бангладеш.\nРейтинг: 1291 15:10, 17 авг 10 Неутрално\nОсноваването на Пакистан:\nМохамед Али Джина е индийски политически лидер, водач на политическата партия Мюсюлманска лига, основател и първи генерал-губернатор на Пакистан.\nНаричан още Велик водач и Баща на нацията.Датите на неговото раждане и неговата смърт са официални празници в Пакистан\nНа изборите за Конституционно събрание на Индия през 1946 Индийският национален конгрес получава получава повечето от избираемите места и местата, запазени за индуистката общност, а Мюсюлманската лига - мнозинството от местатата, запазени за мюсюлманите\nСлед конференция, проведена през декември 1946 в Лондон, Мюсюлманската лига е включена във временното правителство, но самият Джина отказва да заеме официална длъжност. Коалицията се оказва нежизненоспособна, което убеждава ръководството на Индийския национален конгрес, че разделянето е единственият начин да се избегне политически хаос и възможна гражданска война. В края на 1946 Конгресът се съгласява провинциите Пенджаб и Бенгал да бъдат разделени на религиозен принцип.\nВ края на 1946 Конгресът се съгласява провинциите Пенджаб и Бенгал да бъдат разделени на религиозен принцип. Британската администрация предлага да бъде създаден мюсюлмански доминион, включващ Западен Пенджаб, Източен Бенгал, Белуджистан и Синдх и след оживени обсъждания Конгресът се съгласява. Северозападната гранична провинция гласува на референдум през юли 1947 да се присъедини към Пакистан. В реч, произнесена в Лахор на 30 октомври 1947, Джина заявява, че Лигата е приела разделянето, защото „последиците от всяка друга алтернатива биха били твърде катастрофални“.\nРейтинг: 439 15:13, 17 авг 10 Неутрално\nДо коментар [#22] от "zaci":\nкаква е тезата ти - че индусите и пакистанците са някакви там "унтерменшен" ли? че без твоите кумири (или без теб) те нищо не могат да постигнат сами?\nможе би има смисъл да знаеш, че бившата метрополия и бившите северноамерикански колонии на бившата метрополия много разчитат на индийци и пакистанци в наукоемки области като физика, изчислителна техника и др.\nРейтинг: 521 15:13, 17 авг 10 Весело\nАбе пръдльо, аз и сега ги спасявам - с данъците си. Спасявам и теб и жалката ти държавица, която съществува само благодарение на европейските помощи\nРейтинг: 521 15:18, 17 авг 10 Весело\n"Гадния консерватор и националист Чърчил , никога не би подходил по този начин. Впрочем той е считал че , индийците\nнезависимо дали са индуси или мюсюлмани, няма да успеят да се самоуправляват и развиват демократично , без помощта на англичаните."\nЗначи през всичките 5000 години преди да дойдат англичаните в Индия не е имало държава и цивилизация, докато самите англичани са били по дърветата...\nОсвен това сега Индия, с нейната икономика която се сравнява с Китай, с науката и която се сравнява с Америка и Европа и с инженерните и военни постижения - ядрено оръжие, ракети в космоса и софтуер не била държава...\nЕй НАИСТИНА НЯМА псевдоконсервативен расист дето да не е малоумен!\nРейтинг: 1328 15:21, 17 авг 10 Неутрално\nПо тази логика всички ние, дето плащаме данъци, ги спасяваме, муня, тогава за какво ревеш? Макар че, аз лично не съм съгласна моите данъци да се харчат за държави извън ЕС. И вътре в самият ЕС има много трески за дялане, там трябва да се изпозват парите от данъците ни, а не за безсмислени начинания.\n15:31, 17 авг 10\nТози коментар беше изтрит в 15:31 на 17/08/2010 от неговия автор.\nРейтинг: 521 15:31, 17 авг 10 Любопитно\nНаистина най-отвратителното в цялата работа е, че представители на най-жалката държава в ЕС, които разчитат на помощите оттам за да сеществуват, се обявяват срещу даването на помощи. Какво ли ще стане ако европейците кажат "Защо да даваме пари на корумпираната, чалгизирана, расистка държава България, която краде това което и се дава, вместо да го използва по предназначение?" Няма ли тогава българите да писнат за човещина и солидарност?\nРейтинг: 521 15:42, 17 авг 10 Весело\nИ ти женрус трябва да си мълчиш, защото нищо от твоите данъци не отива за помощи. Обратно - данъците на останалите европейци отиват за помощи за Испания...\nРейтинг: 1328 16:21, 17 авг 10 Весело\nСериозно? Че от даване на пари за всякакви унтери остава ли нещо и за белите държави?\nРейтинг: 624 16:38, 17 авг 10 Любопитно\nДо коментар [#25] от "Швейк":\nТезата ми е много проста . Съотносително в момента Индия , Пакистан и Бангладеш заедно, са доста по-назад като дял от световната икономика , отколкото е била перлата на Британската империя - Индия в началото на 20-ти век. И ако, както казва малоумника, сега се измерва с Китай , /далеч зад него/, тогава е била неизмеримо далеч пред него. И това сравнително изоставане е настъпило основно, откакто неразумно и прекалено бързо /донякъде под влияние на следвоенните финансови проблеми на Британия/ английското правителство на лейбъристите сваля от себе си отговорността за управлението и го предоставят на самите индийци. Резултата общо взето е плачевен - милиони убити и прокудени, спиране на развитието, засилване на глада , бедността и нищетата, няколко войни , опити за тоталитарни реформи в икономиката или в други сфери , отказ от демократично управление /донякъде/ и т.н. Едва през последните десетилетия , особенно след разпадането на социалистическата система се забелязва ускорително икономическо развитие, на база на пазарната икономика. Но базата много ниска. Така или иначе, тези трите си остават едни от страните с най нисък стандарт на живот. Нищо , че имат атомни бомби и ракети да се затрият взаимно.\nП.П Мунче, като започнеш да пишеш за история , все едно започвам да да чета хумористичен вестник. Нищо , че не си сатирик. Така излиза.\nРейтинг: 822 16:39, 17 авг 10 Неутрално\nБих се учудил, ако плащаш каквито и да е съществени данъци.\nНо ясен си - виртуално геройче, мъничко човече, скрито зад голяма клавиатура. Лузър с две думи.\nОфертата за билет до Пакистан все още е в сила - помисли си!\nРейтинг: 819 20:43, 17 авг 10 Весело\nкъм щетите бих добавил и intentional infliction of emotional distress щото те още не могат да го преживеят\nРейтинг: 4234 22:50, 17 авг 10 Любопитно\nА ти какво предлагаш? Да се върнат времената на колониализма ли? Индия се е наричала "перла в короната" в бившата британска империя, англичаните бая пари и ресурси са печелили от своето управление на Индия!\nРейтинг: 4234 23:02, 17 авг 10 Весело\nДо коментар [#33] от "zaci":\n"......английското правителство на лейбъристите сваля от себе си отговорността за управлението и го предоставят на самите индийци."\nТи пък много разбираш от история, само, че истината е друга: англичаните си тръгнаха от Индия НЕ по своя воля, а поради натиска на индийското население което спря да се подчинява на английските колонизатори, основен организатор на движението за освобождение на Индия беше Ганди, англичаните прехода властта по мирен път там, но на други места европейските колонизатори бяха изгонени със сила от бившите си колонии, първо виетнамците изгониха като кучета французите (след това и американците, но това е друга история ), а индонезийците по подобен начин изритаха холандците от Индонезия! Та така.... тези митове колко добре са живеели местните народи под чужда власт ги говори на някой друг! Ясно!?


Какво е усещането да позлатиш кожата на лицето си\nслед като ви описах бонбонската луксозна кутия за 24 дневна терапия на SELVERT THERMAL, искам да ви запозная с два продукта от златната им серия - SOIN D`OR.\nИзвестно е, че златото прави кожата свежа и сияйна, доставя ѝ кислород и премахва следите от умора. Аз си закупих моите топ продукти в грижата за лицето - маска и олио, които са с 18 К чисто злато, и ще се опитам да ви опиша всичко за тези брилянтни бижута. И като казвам бижута, изобщо не преувеличавам. Ето така изглежда маската, която нанасям два пъти седмично върху чиста кожа и престоявам с нея около 20 минути.\nЗлатна опаковка, златен дизайн, златно съдържание. В комплекта има и шпатула, за да не се докосва продуктът с ръце, като се избягва ненужно замърсяване. Така, козметиката ни се съхранява по-дълго, тъй като рискът от проникване на бактерии в нея е сведен до минимум.\nСъжалявам млади девойки, но SELVERT PURE GOLDEN MASK e предназначена за по - зряла кожа, като основният ефект е регенерация и лифтинг. Нека и ние, на 2 х 20, да получим своя златен момент :D\nСлед нанасянето на маската, тя попива и оставя златен филм по лицето, който се измива и кожата е готова да приеме следващия продукт - PURE GOLDEN OIL, което отново е с 18 К злато и ни подарява регенерация и хидратация.\nЛюбимо ми е, не само защото обожавам серуми, ампули и масла, които втривам в кожата си, а и защото е с прекрасна консистенция и златен цвят, който остава върху лицето ми.\nВсе още не съм тествала, но в салона за красота има специална терапия с 24 K злато в няколко стъпки, които включват почистване, пилинг с диаманти, перли и лактобионова киселина. Показаха ми и много интересни златни листа, които се втриват в комбинация със златен серум, следва нанасяне на златна маска, крем и си тръгвате като богиня :)\nСилно впечатлена съм, че тази терапия се предлага за тяло, и най-вече за моята проблемна зона - ръцете, които винаги забравям в ежедневната грижа. Дори си признавам, че нанасям разни остатъци от кремове, а трябва да започна да им обръщам по - голямо внимание. :) Цената на терапията за ръце не е безумно висока, като се има предвид материалите, които се използват и съм силно изкушена да я опитам. Срещу 59 лв. процедурата обещава регенерация, стягане и блясък на кожата.\nЗаключението ми за продуктите от серията SOIN D`OR е, че са истински бижута. Напомням, че използвам маска и олио, а в пълната серия ще откриете още серум и крем с 18 K злато. Много подходяща грижа за дами над 35 години.


И стоматолозите заплашиха с протести - България - Дневник\n15:46, 18 мар 07 , 731\nАко отпадне задължителното членство в Българския зъболекарски съюз (БЗС), стоматологичните услуги няма да могат да се контролират и качеството им ще се влоши. Това заяви в неделя председателят на организацията Николай Шарков. Съюзът се възпротиви на внесените в парламента промени в Закона за съсловните организации на лекарите и лекарите по дентална медицина, с които група депутати от БСП предлагат да отпадне задължителното членство в организациите.\nТези промени ще се отразят директно и на пациентите, каза Шарков. Според него само чрез членството се гарантира спазването на професионалните и етичните правила и на високите стандарти от всички стоматолози. Ако липсва единна съсловна организация, няма да може да има контрол, какъвто сега осъществяват етичните комисии към БЗС, смятат стоматолозите. Поради спецификата на професията тя трябва да се саморегулира, което не може да стане, ако се нароят малки организации, допълниха те. Шарков подчерта, че в момента съюзът се грижи за квалификацията на зъболекарите, като в почивните дни организира курсове в различните регионални колегии. Освен това стоматологията е единственият сектор от здравеопазването, който не получава критики от Европейската комисия, защото вече е реформиран, отбеляза той.\nВ момента в БЗС членуват около 8 хил. стоматолози. Ако предложените промени бъдат гласувани, от организацията ще се отцепят около хиляда души, за чиято работа никой няма да може да гарантира, прогнозира Шарков.\nСпоред членовете на съюза аргументите на вносителите от БСП, че задължителното членство накърнява конституционните свободи на труд и сдружаване, са абсурдни. Те припомниха, че през 1998 г. Конституционният съд вече отхвърли подобни твърдения.\nОколо 80% от членовете на съюза са се включили в подписка срещу законопроекта. Шарков допълни, че в момента БЗС води формални и неформални разговори с всички парламентарни групи. Стоматолозите са оптимисти, че промените няма да бъдат приети. Ако все пак законопроектът влезе за разглеждане в пленарна зала, те ще започнат протести из цялата страна. Същото планират и от Българския лекарски съюз, тъй като промените в закона засягат най-вече неговите членове. Дневник\n19:23, 18 мар 07 Неутрално\nИскаме да КОНТРОЛИРАМЕ. Всъщност, искаме да ВЛАСТВАМЕ.\n23:52, 18 мар 07 Неутрално\nАлооо кадърните ..... накъде?? Я обратно в казана!\n21:35, 19 мар 07 Неутрално\nКолко време е необходимо за да престанете да наричате зъболекарите "стоматолози" - 20тина години или.....\nРейтинг: 20:51, 21 фев 09 Неутрално\nНе виждам как БЗС контролира качеството ни на работа.Просто няма такива механизми.Пациентите страдат,плащат и на никой не му пука.Всеки ден се сблъсквам с некоректно извършени ендодонтски лечения-в изучаването на техники в ендодонтията съм инвестирала много пари и време.\nА курсовете си ги плащаме...


Емил Велев - Пенев е най-добрият треньор, а мен ме нападат овчари\nТреньорът на Левски Емил Велев се съгласи да отговори на въпросите на вестник "Меридиан мач", които касаят неговите качества като треньор, знайните и незнайни хора, които го критикуват, както и лошите резултати на отбора в първенството и в Европа. Велев призна, че треньорът на ЦСКА Димитър Пенев е най-добрият, но смята, че и той има нужен потенциал да води отбор като Левски, въпреки че има още какво да учи. - Какво е да си Емил Велев към днешна дата? - Изживяването е доста екстремно (смее се). Получавам атаки отвсякъде. Поех отбора в доста сложен момент, това е ясно за всички. Оттогава налагам друга тактика, която е много по-офанзивна. Това не е лесно, защото получих отбора в наследство, след като по време на цялата подготовка е отработвал друга схема на игра. Не искам това да звучи като оправдание, но тимът се нуждае от време, за да се сработи. Иначе разполагам с много добри играчи. Всички ние обаче сме притиснати от желанието за бързи резултати. Това е нормално, защото ние сме Левски, а Левски трябва да побеждава постоянно. Е, не винаги това става, но вярвам, че скоро отборът ще играе много по-силно. - Левски показа две лица в мача с Беласица. През първата част игра силно, и буквално размаза петричани, но след почивката сякаш се сринахте. Защо се получи така? - Според мен основният проблем след почивката беше контузията на Живко Миланов. Тя ме накара да върна Зе Соарес в отбрана, защото нямах друг по-подходящ човек, а оттам синхронът в отбора се наруши. Друг е въпросът, че през второто полувреме дадох шанс и на двама млади футболисти. Вярвам, че точно в такива мачове те трябва да влизат в игра, за да трупат опит. - И все пак контрастът между първото и второто полувреме беше много голям. Едва ли най-значимият проблем е травмата на Живко Миланов... - През първото полувреме направихме много добри неща. Можеше да водим с 6:0 до почивката, но ударихме 4 греди. Казах на момчетата в съблекалнята през втората част да разгръщат по-търпеливо атаките си, да играят по-спокойно и без напрежение. Промените в състава обаче нарушиха синхронна в играта ни. - В неделя ви предстои тежко гостувате на Сливен. При евентуален провал, титлата ще се превърне ли в мираж за Левски? - Чака ни тежък двубой в Сливен, това е неоспорим факт. Съперникът ни разполага с много стойностен отбор и добър треньор. Това ясно си проличава само като се погледне моментното класиране. Вярвам, че ако футболистите покажат борба и желание за победа, ще вземем 3 точки в Сливен. Колкото до това дали при провал титлата ще се окаже мираж за Левски, не смятам, че това е така. Първенството е такова, че всеки един от претендентите за титлата може да изгуби точки навсякъде и по всяко време. Ето, един Литекс, който преди началото на шампионата се смяташе за фаворит, сега е далеч от първото място. Това е факт, въпреки че в Ловеч разполагат с много класни футболисти и отличен треньор като Станимир Стоилов. Тази година първенството е много интересно и според мен до последно няма да е ясно, кой ще е шампион. - ЦСКА имаше много проблеми преди старта на сезона, но сега е лидер в класирането. Къде виждаш „червените" в битката за титлата? - ЦСКА са фактор в българския футбол. Въобще не ме учудва фактът, че за момента са лидери в класирането, въпреки че имаха много проблеми. Истината е, че Димитър Пенев е най-добрият треньор в България. Не говоря само за качествата му като футболен специалист. Той е отличен психолог. Свалям му шапка. - Към теб има постоянни атаки. Нападна те и твой бивш съотборник - Петър Курдов, който обяви пред „Меридиан Мач", че си смешник и не ставаш за Левски. Защо става така? - Не знам. Може би заради злоба и завист. Останах много изненадан от думите на Петър Курдов. Не исках въобще да коментирам изказванията му, но явно ще трябва да кажа нещо. Първо, аз притежавам всички лицензи и дипломи, за да бъда треньор на Левски. Второ, не виждам, от каква гледна точка точно Петър Курдов ще ме коментира. Неговата треньорска песен е изпята. Фактът, че от доста време е без работа, говори, че не се е представил добре в треньорската си кариера. Според мен сега. Курдов си е точно на мястото - до язовир "Доспат", за да си гледа овцете. Той не е особено грамотен човек. В това съм се убедил лично, защото учихме заедно в спортното на Левски. Взе си дипломата за средно образование с много мъки и още повече връзки. Именно заради това атаките му към мен не могат да ме впечатлят. - Има ли Емил Велев сили и възможности, за да бъде старши-треньор на Левски? - Не мога да кажа, че на 100 процента имам нужния опит да бъда треньор на Левски. Дълги години съм бил помощник и смятам, че съм почерпил опит от всички специалисти, които са работили на „Герена". Щом собственикът на Левски Тодор Батков ми е гласувал доверие, трябва да го оправдая по най-добрия начин. Това е най-голямата ми задача в момента. - Тодор Батков ти даде нещо като ултиматум до края на годината... - Е, какво да каже човекът. Омръзна му да отговаря непрекъснато на постоянните въпроси: „Гоните ли Кокала", „Кокала става ли за треньор на Левски", "Кой ще смени Кокала". Истината е, че резултатите на отбора ще покажат бъдещето. Те са най-сериозното мерило за свършената работа. - Не си голям любимец и на феновете... - Феновете са прави да искат от Левски красива игра, много голове и само, и единствено победи. Те обаче трябва да са сигурни, че аз съм два пъти по взискателен към отбора от тях. Искам Левски да прави шоу на терена и да вкарва по 10 гола, но не винаги се получава. Ето, в мача с Ботев (Пд) вкарахме 6 гола от 10 възможности, а пловдивчани са силен отбор. Срещу Беласица от 20 възможности вкарахме 2 гола. Така е във футбола. Невинаги това, което искаш да направиш на терена, се получава. - Каква е ситуацията в съблекалнята на Левски. Слуховете са, че има много напрежение, това така ли е? - Не. Обстановката е нормална. Има пълно единомислие между мен, опитните футболисти и младите. В някои сайтове чета какво ли не за отбора, като най-разпространената версия е, че аз едва ли не се бия всеки ден с Гонзо (смее се). Разликата между това, което се говори в медиите за обстановката на „Герена" и истината, е като от тук до Аляска - Очаква се, че Левски ще се раздели с голяма част от така наречените си „звезди" през зимната пауза. Как смяташ да се справиш с неминуемото сътресение в отбора след това? - На този етап не искам да коментирам тази тема, защото все още нищо не е факт. Знам само, че ще трябва да набележа, на кои постове ще се нуждая от нови попълнения, естествено, ако евентуално продажбите през зимната пауза станат факт.\nСтанимир Стоилов - Нека не ни отписват толкова бързо\nТреньорът на Литекс Станимир Стоилов смята, че Литекс все още има големи шансове за титлата и в тима няма криза. Според Мъри на футболистите им трябва още време, за да се обиграят напълно и за да станат един добър колектив и както се казва това е едно ново начало за Литекс. Бившият наставник на Левски предупреди другите да не отписват неговия състав от борбата за титлата. Интервюто бе публикувано във вестник "7 дни спорт". - Г-н Стоилов, има ли криза в Литекс? - За криза е силно казано да се говори. При нас има недостиг на точки и качество на играта, особено в последната среща с Локомотив (Сф). - На какво се дължи това представяне на отбора ви? - Лутаме се между силни и слаби игри. Напрежението, липсата на постоянство оказват влияние върху играта. Отделно промяната в стила на игра също се усеща върху част от футболистите, които трябва да привикнат към новите изисквания. Представянето на някои от по младите също не е убедително. - Има ли този отбор на Литекс потенциал за нещо повече? - Определено можем много повече. Литекс може да е на далеч по-горно стъпало в класирането. При нас проблемът е игровият облик. Изискванията към състезателите досега са били по-различни от тези до момента. Докато преодолеем това, ще лъкатушим. Отделно в определени мачове бяхме и ограбени от съдийски грешки За съжаление в повечето срещи съдийските грешки бяха в наш ущърб. - Кое място приляга на Литекс? - Ако първия полусезон, в който програмата ни е по-тежка, съумеем да сме в челото и да не сме на голяма разлика от първия, то пролетта ще можем да наваксаме. Приемаме софийските отбори в Ловеч, първите два кръга сме домакини, а и силите тази година у нас са доста изравнени. - Колко точки са ви необходими тази есен? - Целта ни е да спечелим максимума, поне нагласата ни е такава. Работим в тази насока. Не може в България да се спекулира с качеството на футбола и да искаме сериозни резултати в Европа и с националния отбор. Това е немислимо. - Къде са вашите грешки? - За представянето на отбора вина носим аз и самите играчи. Целта ми е тези футболисти да променят мисленето си относно футбола и да имат по-високи лични амбиции. Щом резултатите са такива, значи вината е и моя. Но искам да изградя отбор, който да играе добър футбол, не търся моментни резултати и временни такива. Ако ръководството има търпение, може да се изгради добър отбор. Играчите трябва да се научат да се борят за мястото си, да го отстояват и защитават. Да не живуркат, да не се примиряват с това, че са резерви или губим в резултата. Нужно е да се прояви и характер. - Осигурено ли ви е всичко необходимо за работа? - Абсолютно. Претенции не бива да има никой - нито аз, нито играчите. - Притесняват ли ви слуховете за уволнение? - Уволнението не ме плаши. Дойдох да направя отбор в Ловеч, не да си тръгвам Успехите на Левски преди години се дължат малко или много и на мен, колкото и нескромно да звучи. Затова и със същата нагласа и желание приех предложението на Литекс - да се опитам да направя отбор, който да играе добър футбол, доближаващ се до европейския. Не е важно дали ще ме уволнят утре или след време. Важното е Литекс да се оправи. - Имате ли проблеми с ръководството на клуба? - Не, защото всички мислим едно и също - искаме Литекс да върви напред. Ако е нужно, ще се подсилим с играчи, които не успяхме да вземем лятото, но ще направим добър отбор, защото аз не търся временни резултати. - Докога е договорът ви, ще го изпълните ли? - Не ме вълнува докога имам договор, искам само Литекс да подобрява играта си. Имаме млади играчи, които трябва да растат, а зная, че с тях един отбор може да преболедува. - От какви играчи имате нужда? - Всеки отбор има нужда от добри футболисти. До Нова година ще дадем шанс на тези в отбора да заслужат мястото си. Ако те покажат потенциала си, няма да се налага да търсим нови състезатели. - Къде бяхте ощетени? - Литекс може да не играе вълшебно или прекрасно, но се опитва да играе футбол. Определено ни ощетиха в Благоевград, в Пловдив и с Левски. За мен изгонването на Станислав Манолев бе пресилено. А в такива моменти, като сме с човек по-малко, усещам притеснение и демотивация у останалите, а трябва да е обратното. Като налице са факторите - лош терен и съдийство, ние колкото и да сме силни, ще ни е невъзможно да се справим. - Кой ще е шампион? - Още е твърде рано да се каже. В момента фаворит е ЦСКА. - Ще играе ли Литекс в Европа догодина? - Това въобще не ми се коментира, защото е немислимо и смешно да се обсъжда. Притесненията ми са свързани с това как по-бързо да подобрим играта си. Ако есента сме в челото, както очаквам, то спокойно пролетта Литекс може да атакува и титлата заради по-лесната си програма. Затова да не ни отписват. - Ако не сте треньор, а човек, който дава лицензи на футболните терени, на кои стадиони ще разрешите да се играе в "А" група? - Условия за това има на Славия, на Герена, "Васил Левски", "Българска армия", в Ловеч, Бургас и Сливен. Навсякъде трябва да има отопление на тревното покритие. За нормален футбол е нужно да има и качествени терени, иначе е немислимо да се играе, както се очаква. Литекс игра четири мача в Европа на отлични терени и показа добро качество на футбола. Бяхме на крачка да елеминираме Астън Вила Но за да показваш ниво в Европа, трябва да играеш и на нормални терени, без това няма футбол. - Ще ставате ли треньор на националния отбор? Пламен Марков намекна, че може да напусне поста си. - Не искам да се спекулира с името ми. Пламен Марков е действащ селекционер на националния отбор. Това е точното и вярното в момента. Като фен на футбола играта на националния отбор не ми харесва и това го казах. Какви са проблемите, как трябва да бъдат решени и на какво се дължи представянето, най-добре знае Пламен Марков. Той работи с играчите. - В какви отношения сте с Тодор Батков? - Разделихме се нормално, след като напуснах Левски. Всичко останало е плод на интриги, които в България изобилстват. Не искам да коментирам слухове, за да не ставаме за смях. Работих с душата и сърцето си за Левски. Отборът играше футбол, затова и в историята и спомените на всички остават хубавите мигове. Сега работя по същия начин за Литекс и вярвам, че ще успея. - Как се чувствахте на Герена? - Добре. Исках да спечеля срещу Левски, но не се получи. - Вярно ли е, че имате да получавате още пари от Левски? - Това са взаимоотношения, които не желая да коментирам и всичко ще бъде уточнено между мен и клуба.\nПредраг Миятович - Този сезон Реал ще спечели Шампионската лига\nСпортният директор на Реал (Мадрид) Предраг Миятович даде интервю пред медиите непосредствено преди мача с Ювентус, като той смята, че неговият тим ще спечели този сезон Шампионската лига. Според Педжа Реал вече има изграден и обигран състав, който може да се пребори успешно с конкуренцията на другите грандове през този сезон и да стигне до престижния трофей. Интервюто бе публикувано в вестник "Меридиан Мач". - Г-н Миятович, кое е по-тежко, да сте футболист или шеф в Реал (Мадрид)? - Много по-лесно е да играеш футбол. С всички играчи, бивши и настоящи, съм абсолютно съгласен когато казват, че най-хубавата професия на света е да си футболист. Да, има и голямо напрежение, но това е абсолютно нормално, когато достигнеш високо ниво в развитието си и играеш за най-великия клуб в света, какъвто безспорно е Реал (Мадрид). Но когато замениш футболната игра с управленската структура, то тогава вече говорим за два напълно различни свята. Постът, който в момента заемам в Реал (Мадрид), е много тежък и отговорен, а натискът върху мен от всички страни е огромен. Сега за мен нещата не свършват с 90-те минути на терена, а продължават с милион други ангажименти, които трябва да организирам и реализирам. Не е лесно. - Как обикновено протича един работен ден на Предраг Миятович в Реал (Мадрид)? - Напрегнато. Освен задачите, свързани със спортно-техническата част, има още 120 души под мое ръководство, като всичко това трябва да бъде перфектно - международен футбол, разузнаване, първият отбор, треньори, играчи, младите генерации... Много хора трябва да бъдат организирани, за да функционира всичко в клуба на нужното ниво. Работният ми ден започва около 9 часа с четене на факсове и имейли, след което следват срещи с треньорите и играчите. После пък идват оперативките с директорите на другите секции. След обед - подновяване на договори, провеждане на много разговори с различни мениджъри и подписване на безброй документи. И накрая, когато погледна през прозореца, вече е тъмно. Ето така обикновено протича един мой ден - напрегнато. - Мнозина смятат, че Примера Дивисион е най-доброто първенство в света. Вие лично споделяте ли такова виждане? - Без съмнение това наистина е не само най-класното, но и най-тежко първенство в света. Все пак то продължава до средата на юни. Отборите, които участват в него заедно, да речем, с тези от Англия доминират в Европа през последните години, като това е основен критерий за оценка. - За Реал има две големи дербита - градското с Атлетико и националното с Барселона. Как изглеждат сега за вас тези мачове. Може би както когато бяхте на терена? - В момента е много по-тежко и трудно, защото натискът - медиен и всякакъв друг, към нас е по-голям, а и вече няма как лично да помогна. Мога всичко да организирам, но след като не съм на терена за да подам, или да отбележа... Това за мен сега е най-големият проблем. За Реал мачовете с Атлетико и Барселона винаги са били от витално значение, независимо от временното състояние на отборите или класирането им. През последните години Барселона бе суперфаворизиран не само в Испания, а и в Европа - два пъти станаха шампиони (б.р. - 2005, 2006 г.), отделно спечелиха и Шампионската лига през 2006 година. Сега обаче след двете ни поредни титли - тази и миналата година, дойде време ролите да се разменят. Колелото се върти и е време Реал да доминира. Мисля, че се справяме доста успешно. Този сезон сме по-силни от предишния и вярвам, че може да спечелим Шампионската лига. - Значи този сезон това е приоритетната за Реал цел? - Ясно е, че след като спечелихме два пъти последователното титлата, имаме задължението да направим голяма кампания и в Шампионската лига. Имаме страхотен отбор и играчите са готови да го направят. Аз съм оптимист. Това е много важна година за нас. Шустер изгради страхотен колектив и всеки един от футболистите иска да влезе в историята на Реал като спечелил най-престижното клубно отличие. - Така позитивно ли разсъждавахте и преди гола, който върна на Реал европейската шампионска титла в мача с Ювентус преди девет години? - Преди финала в Амстердам всички усещахме, че това е шансът на живота ни, шансът на нашата генерация - да върнем КЕШ на Реал след 32-годишно прекъсване. И сега безкрайно много се радвам, че успяхме. Иначе и тогава, и днес разсъждавам по един и същи начин, с мисълта за Реал в ума, сърцето и душата си. В нито един миг тогава през главата ми не мина мисълта, че можем да загубим финала. Иначе Ювентус беше абсолютен фаворит преди двубоя и на всеки един от нас това бе ясно - в състава им играеха Зидан, Дел Пиеро, Дешан, Перуци, Чиро Ферара, Ди Ливио, Конте - уникален отбор. Нощта преди мача всички играчи се събрахме в моята стая в хотела и решихме да направим разбор на предстоящия финал. Констатирахме, че пред нас сега има исторически шанс, от който трябва да се възползваме. Договорихме се да излезем на терена като 11 лъвове и да направим всичко, което е по-силите и възможностите ни, за да не загубим финала. Пийнахме и малко вино за кураж. Ако мислехме по друг начин, а именно как да не допуснем гол или два, със сигурност щяхме да загубим мача. - Кого би избрал Предраг Миятович за носител на „Златната топка“, след като преди дни станаха ясни имената на претендентите? - Ако зависи от мен бих гласувал за Икер Касиляс, но аз нямам това право. Да се надявам, че журналистите също ще са на това мнение. Икер го заслужава, стана шампион с Реал и бе с голям принос за титлата на Испания на Евро 2008. Какво повече?\nРафаел Паскуал - Пранди e точният човек за България\nМиналoгодишният европейски шампион с Испания Рафаел Паскуал се превърна е един от най-важните играчи на ЦСКА и показа, че въпреки възрастта си и езиковата бариера може да бъде истински лидер на тима. Той се изказа ласкаво за новия треньор на мъжкия волейболен отбор Силвио Пранди. Благодарение на Паскуал тимът на Александър Попов уреди две приятелски срещу в Италия – с Тренто и Кунео. След втория Паскуал даде интервю пред “Тема Спорт”. Рафа, доволен ли си от подготовката в Италия? - Да. Мисля, че престоят ни беше ползотворен. Свършихме доста работа. Тренто е силен отбор, участник в Шампионската лига. За много от моите съотборници това бе първа среща с подобен състав, в такава зала и при тези условия. Затова не бяхме толкова убедителни. Но в Кунео се представихме добре. Играл си доста време на Апенините. Какво бе чувството да се върнеш там? - Страхотно. Италия е много специално място за мен. А Кунео - още повече. Не става въпрос само за мачовете, които съм изиграл. Оставих много приятели, които винаги се радвам да видя. Познаваш и новия треньор на България Силвано Пранди. Как ще се отрази идването му? - Моментът е много важен – не само за отбора ви, а за волейбола ви като цяло. Ако оставите Пранди да работи спокойно, без натиск, скоро ще бъдете на върха. Няма да е лесно, трябва да бъдат вложени доста усилия. Той обаче е точният човек, перфектният избор. И ще ви помогне. Допада ми, че от федерацията решиха да заложат на него. Вярвам в Силвано. Какво ти дава повод за такъв оптимизъм? - Имате потенциал. Преди година Испания спечели европейската титла само благодарение на супертреньора ни. А вие разполагате и с таланти. Досега гледах Марек и Левски, но вече мога да ви посоча дванайсет имена, които имат място в националния отбор. В момента те са на по 19-21 години и, ако работят правилно, ги чака страхотно бъдеще. Може ли и ние да мечтаем за европейска титла с Пранди начело? - За три месеца е трудно да се промени нещо. Но световното в Италия след две години ще бъде вашият момент. Само трябва да проявите търпение. Успехът не идва бързо и лесно. Аз чаках двайсет години, за да го постигна с националния отбор.. Готов ли си да помагаш със съвети? - Разбира се, все пак играя в България. А волейболистите просто трябва да използват шансовете си. Като този, който получиха моите съотборници с пътуването до Кунео. Защото, колкото и добър да е Силвано, трудно ще види и опознае качествата на всички само за две седмици преди старта на подготовката. Доволен ли си, че избра ЦСКА? - Определено. Преди три-четири месеца ситуацията за мен не бе никак лека. Почти се бях отказал от спорта. Семейството ми обаче смяташе, че има какво още да покажа, и се зае със задачата да ми намери ново предизвикателство. Когато пристигнах в София и разговарях с Александър Попов, с президента Георги Георгиев и с играчите, вече бях убеден, че трябва да опитам. Сега знам, че съм бил прав. Да, идвам от Италия, където първенството е много различно, доста силно. Но и тук има какво да науча. Все още не съм в най-доброто си състояние, но работя упорито. Много е важно, че семейството ми се чувства перфектно. Всички битови проблеми – жилище, училище, автомобил - бяха решени за петнайсет дни, което е невероятно. Сега мисля само за подготовката си, тренирам по три пъти на ден. Свалил съм пет килограма и се чувствам добре. Предстои ви участие в Шампионската лига. Какво да очакваме? - Преди десетина години със старата система щеше да ни бъде трудно. Тогава, независимо дали играеш добре или зле, ако имаше разлика в класите, винаги печелеше по-силният. Сега е различно. Вижте Фридрихсхафен. Кои са те? Никои. Но спечелиха Лигата, защото играха страхотно. За нас ще бъде важно да бъдем на ниво в София. В Гърция и Турция ще е много трудно, там ще помагат съдиите, публиката, всичко. За мен този турнир е особено важен. Ако се представим силно и запишем победи, ще оправдая доверието, което ми се гласува. Искат ли съвет от теб по-младите в ЦСКА? - Да. Те се отнасят с респект към всички, които имат повече опит. Това е страхотно. Треньорът също се вслушва в онова, което аз и останалите казваме. В спорта има теория и практика. Аз от първото не разбирам. Всичко, което мога, съм го научил на тренировките. И знам, че колкото повече се упражняваш, толкова по-добър ще ставаш. Това се опитвам да внуша на момчетата и вече има ефект. Само за месец Иван Колев подобри невероятно формата си. Вдигна отскока с десет сантиметра. Е, той никога няма да скача един метър, но това е без значение. Толкова скача само Казийски, който не играе волейбол, а нещо различно (усмихва се). Матей обаче е един и те не бива да си мислят, че щом не са като него, значи не стават. Освен това посъветвах Иван да се съсредоточи в посрещането. На неговия пост това е важно. Друг пример – Филип Мейо. В началото бе доста нервен. Разговарях с него и го попитах какъв е проблемът. Уверих го, че не бива да се притеснява. Той има договор с клуба и просто трябва да мисли за играта. Ти си страшно позитивен човек. Откъде черпиш цялата тази енергия? - За мен има два типа спортисти – звезди и просто добри състезатели. Първите привличат вниманието на всички. Като Майкъл Джордан, например. В НБА имаше и ще има и други качествени баскетболисти, но всички говорят за него. Разликата е в реакцията и емоцията, която той предизвиква. И в умението да ги използва. Аз съм изпитвал същото, когато играех в Кунео. Хората идваха в залата и не се интересуваха какво прави отборът, а как се представям аз. Постепенно се научих да събирам енергията, която това внимание носи. И се опитвам с изявите си, с поведението си да я върна още по-голяма. Феновете са ме подкрепили, значи когато съм на полето, трябва да направя така, че да са доволни от мен. Същото е и когато общувам със съотборници, треньори, дори с журналистите (усмихва се). Кои са нещата, на които държиш? - Ако говорим за спорта - на признанието. Няма значение дали си печелил купи и титли. Може да си и пак никой да не те помни. Да бъдеш легенда със запазено място в историята – ето към това се стремя. Извън залата се опитвам да бъда добър баща. Такъв, какъвто бе моят за мен. Двамата имаме много специална връзка. Искам така да бъде и с моите синове и дъщери.\nВладо Манчев: Ако гледах парите, щях да съм в чужбина\nВладимир Манчев подписа нов договор с ЦСКА до лятото на следващата година. Нападателят е играл още за Хебър, Янтра, Спартак (Плевен), Лил (Франция), Леванте (Испания), Реал (Валядолид), Селта Виго (Испания). Голмайстор на България за 2002 г. с 21 гола. Носител на купата на страната през 1999 с ЦСКА. Вицешампион през 2000 и 2001 и бронзов медалист през 2002 г. В "А" ПФГ има 93 мача (89 за ЦСКА и 4 за Спартак Плевен) и 42 гола (41 за ЦСКА и 1 за Спартак Плевен). За ЦСКА има 12 мача и 5 гола за купата на УЕФА. Участник на ЕП’2004 в Португалия (играе в 1 мач). За националния отбор е изиграл 19 мача и е вкарал 3 гола. Веднага след като направи първа тренировка като официален футболист на ЦСКА, Манчев говори пред DeltaNews. - Владо, честито завръщане в ЦСКА, каква обстановка намираш? - Обстановката не ми е непозната. Тренирам повече от месец с ЦСКА, вече съм свикнал с нея. Аз съм си у дома. - Приемаш ли връщането си в България като крачка назад? - Ако беше крачка назад, щях да приема офертите, които имах през лятото. Те бяха много по-добри от това, което ще получавам като заплащане тук. Ако съм гледал парите, още тогава щях да приема тези оферти. Но не ме задоволяваха целите и амбициите, на тези отбори, които се интересуваха от мен. И за това изчаквах толкова време. Предпочитам да играя в отбор като ЦСКА. Играл съм в Испания, в отбори, които са се борили за нещо. Все пак ЦСКА си е ЦСКА и няма какво да говорим за крачка назад. - Заварваш коренно различна обстановка от тази, която беше през миналата година. Отборът е подмладен... - Така е. Егоистично погледнато, някой ще си каже, че е по-добре да не се захващам с тази работа. Има доста млади момчета, които имат нужда от търпение, най-вече. Някой да им даде правилна насока как да се развиват. Аз мисля, че с опита които съм натрупал, мога да бъда полезен. От тази гледна точка мисля, че има какво да дам. - Притесняват ли те проблемите, които съпътстват ЦСКА напоследък? Ето, отборът не участва в европейските турнири... - Това вече мина. Какво да направим, че ЦСКА не участва. Трябва да гледаме напред. Това нас не ни вълнува вече. Било каквото било. Кой е виновен, кой не, ние футболистите, на може да го променим. Единственото, което може да променим е нашето представяне на терена. Трябва да мислим само за нашето представяне, за това как да побеждаваме. Защото в ЦСКА трябва да се побеждава винаги. Независимо кой играе, трябва да сме на първо място. Ето, сега сме на първо място и трябва да се опитаме да го запазим. - Една евентуална титла и участие в Шампионската лига може ли да те накара да останеш за още година? - Сега пак започваме с някакви цели, Шампионски лиги. Смятам, че след всичко, което се случи, не трябва да мислим за Шампионски лиги и за такива други цели. Това е проблемът в България. Малко да вдигнем глава и започваме да мечтаем за фантастични неща. Нивото на нашия футбол не е толкова голямо, че да имаме огромни амбиции. Вижда се, че в отбора има трудности, така че трябва да мислим мач за мач и да гледаме малко по-скромно на нещата. - Амбициран ли си да се доказваш отново в България? Александър Томов поиска от теб 2 гола срещу Левски. - Всеки един футболист трябва да е амбициран да се доказва. Това, което си бил вчера или оня ден, няма никакво значение. Важно е настоящето. Аз не живея със спомените за миналото. „Червената“ публика е доста взискателна и трябва да се доказваш всеки мач. - Разбрахме, че имаш клауза в договора си с ЦСКА, че при добра оферта през зимата, може да си тръгнеш без трансферна сума. Това означава ли, че с едно око се оглеждаш за отбор от чужбина? - Всеки един футболист, когато има някаква оферта, която си заслужава, би искал да се развива. 6 години съм играл в Испания и Франция, така че не виждам какво има да се коментира. - Колеги от други медии пишат, че твоята заплата ще взриви обстановката в ЦСКА. Твоят коментар? - Който го е написал, е доста несериозен човек, защото парите, които ще получавам в ЦСКА са с пъти по-малко от това, което съм взимал в чужбина. По никакъв начин няма да получавам повече от футболистите, които са в отбора. Не смятам, че това е кой знае каква тайна, но сумите, които излязоха по медиите, са горе-долу точни (10 000 евро б.а.). Има си таван и аз не мога да взимам повече от него. - С кой номер ще играеш? - Мисля, че със 7-и. - Нека отворим темата национален отбор. Селекцията на Пламен Марков направи няколко доста куци мача. - Това определение „куци мачове“, не го приемам. Като направим някой слаб мач винаги е най-слаб. Аз просто не знам колко най-слаби мачове има националният отбор. Няма средно положение – винаги или е възход, или е падение. Няма какво да се лъжем. Играта на националния отбор през годините не е еволюирала кой знае колко. Просто от време на време сме имали някакви частични успехи. През последните години не сме се класирали на някакъв голям форум, като се изключи европейското в Португалия, където също не се представихме кой знае колко добре. Така че не виждам от къде трябва да имаме такива амбиции и да сме такива оптимисти за играта на националния отбор. Играхме така, както в много мачове и не виждам нещо кой знае колко различно. Въпросът е, че нямаше такива резултати, каквито ни се иска. Но от друга страна, не смятам, че всичко е загубено в тези квалификации, защото те едва сега започват. Истината е, че сме на едно средно ниво в Европа, както и много други отбори. Трябва да си знаем къде е мястото. - А ти виждаш ли бъдеще за себе си в националния отбор? - За един футболист националният отбор е бил винаги чест и привилегия. Винаги съм разсъждавал така. Макар че моите появявания в него са били по-скоро епизодични и не смятам, че съм изиграл кой знае каква роля в него. Това няма как да ме задоволява, но така седят нещата.\nБорислав Михайлов: Искам да изчистя името на българския футбол\nПрезидентът на Българския футболен съюз Борислав Михайлов беше вчера в Цюрих, където с президента на ФИФА Йозеф Блатер обсъди някои от най-сериозните проблеми на българския футбол. Михайлов говори пред официалния сайт на ФИФА.


Та ха-115, Сура 20-Та ха (Та ха) стих-115\nСвещеният Коран » Джуз'-16 » страница-320 » Сура Та ха » 20/Та ха-115\n20/Та ха-115: И наистина вече повелихме на Адем (Адам) обет преди, а той го забрави. И не открихме у него решителност. (българската транслитерация: Уe лeкaд aхидна ила адeмe мин кaблу фe нeсийe уe лeм нeджид лeху aзма(aзмeн).)\nСура 20-Та ха (Та ха) стих-115\nСлушайте Коран: 20/Та ха-115\nбългарската транслитерация: Уe лeкaд aхидна ила адeмe мин кaблу фe нeсийe уe лeм нeджид лeху aзма(aзмeн).\nИ наистина вече повелихме на Адем (Адам) обет преди, а той го забрави. И не открихме у него решителност.\nСравнете всички български преводи на Сура Та ха, стих 115


"Лудия" Макс се разкая за "идиот" по адрес на Мика Сало | 7DniPlovdiv.bg\n“Лудия” Макс се разкая за “идиот” по адрес на Мика Сало\n7 Dni Plovdiv27.10.20171min380\nМакс Верстапен призна на пресконференцията на пилотите преди Гран при на Мексико, че не е използвал правилните думи след наказанието, което получи в САЩ.\nТой бе наказан с 5 секунди за нерегламентирано изпреварване срещу Кими Райконен в последната обиколка и от 3-а позиция бе понижен на 4-а. След финала пилотът на Ред Бул заяви, че наказание като това убиват спорта, а освен това нарече единия от стюардите – Мика Сало /бивш сэстезател във Ф1 от Финландия/ “идиот, който взема решения срещу него“.\n„След състезанието емоциите са много силни, особено ако си свален от подиума, на който мисля заслужавах да бъда, каза Верстапен. – Наказанието не беше правилно. Всеки излизаше извън пистата. Мисля, че маневрата беше страхотна и се хареса на феновете.\nАко бях спечелил предимство там, щях да минавам така всяка обиколка. А аз не правих това. Нормално е да съм ядосан. Можех да използвам по-различни думи и тези, които казах, не бяха правилни, но и наказанието не беше коректно.”\nРайконен от своя страна каза, че Макс просто трябва да приеме наказанието: „Понякога усещаш, че то е сурово спрямо теб. Всички казаха, че Мика Сало е помогнал на Ферари, но на Спа той също беше стюард и аз получих наказание за нищо. Получавал съм много санкции, за които съм смятал, че не са справедливи.”\npreviousОтлично! Бъдещата звезда на пловдивския женски тенис гази в Монтевидео\nnextДетето-чудо на Пловдив стана Изгряваща звезда №1 на Балканите


Естетична корекция на брадичката – видове и процедури | Dr. Y. Yordanov\nHome Естетична хирургия Естетична корекция на брадичката - видове и процедури\nЕстетичната корекция на брадичката включва оперативни и неоперативи намеси, които позволяват да се промени размерът и формата ѝ, за да се постигне подходяща пропрционалност и хармоничност спрямо останалите черти на лицето. Това предполага постигането на естетическо подобрение на лицето на пациента и може да се извърши заедно с ринопластика или операция по повoд на двойна брадичка.\nИма две групи интервенции в зависимост от това дали да се увеличат, или намалят размерите на брадичката.\nМентопластиката позволява да се увеличат размерите на брадичката. За да се прецени коя е най-подходящата процедурата, се извършва предварителен задълбочен анализ на структурата на лицето на пациента, като се вземат под внимание носа, устните и брадичката и това до колко има пропорция и хармония между тях.\nУвеличаването на брадичката може да се постигне чрез различни оперативни и неоперативни техники:\nС помощта на имплант – съставени от различни материали (основно твърд силикон), те се поставят с разрез вътре в устата (между венците и долната устна) или върху кожата под брадичката. Размерът на импланта и формата му варират в зависимост от степента на корекция, която се цели при пациента.\nОстеотомии – чрез разсичане или разрязване на долната челюст, което позволява да се премести част от костта напред. Тези разрези на костта могат да бъдат вертикални или хоризонтални според степента на корекцията, която се цели.\nИнжектиране на собствена мастната тъкан на пациента, като техниката е известна още като липоструктурирне.\nИнжектиране на филър (пълнител), най-често на основата на хиалуронова киселина.\nНамаляване на брадичката\nТози тип процедури са подходящи при пациенти, при които брадичката е непропорционално голяма и изразена. За да се намалят размерите, използваните хирургически техники могат да бъдат изпиляване или остеотомия (разсичане на костта) чрез разрез, разположен вътре в устата. Остеотомиите позволяват да се премества, съкращава и стеснява долната челюст, респективно брадичката.\nТози вид естетични интервенции се извършват предимно под обща анестезия или локална анестезия плюс седиране. Времето на престоя в клиниката може да бъде от няколко часа до няколко дни според спецификата и сложността на интервенцията; например, ако е прилагана остеотомия, обикновено пациентът остава в клиниката за един ден.\nВ дните след операцията се препоръчва мека диета. Брадичката може да е с оток и/или с намалена сетивност и изтръпване за период от две-три седмици.\nАко искате да научите повече за естетичните корекции на брадичката и да си запишете час за консултация при д-р Йордан П. Йорданов, свържете се с нас на info@doctoryordanov.com, www.doctoryordanov.com или във фейсбук страницата.\nД-р Йорданов обучава в Center of excellence Sofia


Защо парите бягат - вестник Дума\nЗащо парите бягат\n29. Май 2018 , брой: 101 483 0\nПрез последните две години България е получила нетна помощ от ЕС 6 млрд. евро. За същото време 6,5 млрд. евро предимно български капитали са напуснали страната. Общо от 2010 до 2017 г. в чужбина са изтекли 13 млрд. евро. Оказва се, че липсващата половина от критичния за нашата страна икономически ръст се дължи именно на бягството на пари от държавата. Тук не влизат криминалните схеми за пране на пари и незаконните трансфери.\nСпоред експерти изтичането на средства от България се равнява на една четвърт от образуването на първичния брутен вътрешен капитал на страната. Причината за това опасно явление е преценката на инвеститорите, че трудно могат да намерят приложение на парите си в националната икономика. Капиталовложенията в България се преценяват като рискови от страна на предприемачите, които предпочитат да изнесат парите си, без да нарушават закона.\nКой здравомислещ инвеститор може да си позволи лукса да пренебрегне всекидневните скандали, които разтърсват непрозрачната ни и непредвидима съдебна система? В нормалните държави съдопроизводството се възприема като стожер на бизнес средата за играещите по правилата. Кога у нас това се е случвало?\nЛошото качество на българските институции е началната точка на порочния кръг между нестабилната среда за правене на бизнес и изтичането на капитали.\nОсвен това сметките за получаване на печалба от инвестициите се правят за дългосрочни периоди, поне 10-15 години. Банките отпускат кредити само при представяне на бизнес планове с подобни времеви хоризонти. Щом инвеститорите не виждат стабилизация на икономическата среда в средносрочен план, значи те не биха могли да очакват вложените пари скоро да започнат да се връщат във вид на дивиденти. В такъв случай единственият отговор на въпроса дали си струва да се инвестира в българската икономика е "Забрави!".\nБизнесът не се нуждае от специални покани, за да вложи парите си в определена държава. Ако преценят, че условията в България са стабилни и имат шанс да спечелят, бизнесмените сами ще дойдат, защото това им е работата - да търсят добра доходност на своите пари. Но съдебната система не е сама в усилията да се прогонят парите от страната. Към нея трябва да се прибавят и нерешаваните с години проблеми във вътрешния ред и сигурност, в банковия и финансовия контрол. Именно българските институции са тези, които изпращат погрешни сигнали към инвеститорите. За България е валидно правилото, че колкото един инвеститор е по-голям, толкова повече е застрашен от неприятности.\nНо и зад граница българските капитали не служат като средство за директни инвестиции. С тях се купуват ценни книжа на други държави и портфейлни инвестиции с минимална доходност. Или просто се внасят в банки като депозити срещу нищожни лихви. В крайна сметка въпросът защо парите продължават да напускат България, където със сигурност биха имали по-висока доходност от чужбина, в случая има два отговора. Първият е, че парите обичат тишината, а вторият е, че в своето движение капиталите като водата търсят най-малкото съпротивление. Явно тези две условия ги няма у нас.


Радев - шпионин на българския народ - Мнения | Факти.БГ\n17 Януари, 2017 16:41 2 200 5\nПолитиката трябва да е реалистична\nВ разговора с кореспондента на „Франкфуртер Алгемайне Цайтунг” (ФАЦ) новоизбраният български президент говори за кариерата си като натовски офицер и се шегува с обвиненията, че бил „руски шпионин” или „американски агент”: „Казах им: спокойно, хора, аз наистина съм шпионин - шпионин на българския народ в бъдещото управление”.\n„По отношение на Русия Радев отчетливо се различава от досегашния президент Росен Плевнелиев, който в този вестник преди няколко седмици предупреди, че Кремъл иска да дестабилизира ЕС. „Един държавен глава не бива да работи за това да изнамира врагове на страната си”, казва в тази връзка Радев. А на въпроса дали Русия е заплаха за Запада, отговаря така: „Ако говорим от една страна за ЕС и за НАТО, а от друга - за Русия, тогава трябва да се борим срещу насрещните паранои и у двете страни”. В България позицията на отиващия си президент се споделя само от едно малцинство, което обаче е политически много активно. Става дума най-вече за либерални партии и представители на гражданското общество, които се смятат за продължители на антикомунистическото дисидентство. От своя страна бъдещият президент Радев огласява позицията на голямото мнозинство. Българите се чувстват езиково, културно и религиозно близки до Русия и освен това, заради ролята ѝ през 19 век, я смятат за освободителка от Османската империя. (…) В същото време в България има ясни мнозинства в полза на западните съюзи. Според допитване, публикувано миналата седмица във вестник „Капитал”, 77% одобряват членството в ЕС, а 60% - членството в НАТО”, припомня германският журналист.\n90 милиона за инагурацията на Тръмп\nКомитетът по инагурацията на новоизбрания президент на САЩ Доналд Тръмп събра от частни дарения 90 милиона долара. Това е най-голямата сума, събирана ...\nНе знам името на бъдещия служебен премиер\n„Не знам името на бъдещия служебен премиер”, каза в предаването „Комбина” по Нова лидерът на БСП Корнелия Нинова. Тя беше ...\n1 16:59 17.01.17\nПрекалено "разкрачена" позиция. Нищоговорене. И ако това не е популизъм!...\n2 22:04 17.01.17\nВсе пак не прилича на Сергейчо .Говори по малко двусмислено, но трябва по конкретно и ясно да се изрази. Желая му успех ,но сега трябва да докаже че се бори с корупцията .\n3 23:54 17.01.17\nДо момента Радев не е показал че НЕ Е АГЕНТ на РУСИЯ,а на Б-я постоянно го интересува Русия повече от неговия народ.За момента само глупави изказвания!\n4 08:35 18.01.17\nРадев не го кнтересува Русия, той само е отговарял на въпросите на журналята. А те защо го питат само за това, си знаят те. Що не се завайкаш сега, че на журналистите в устата им е само Русия?\n5 22:22 18.01.17\nНадявам се поне да не е като онази марионетка Плевнелиев -Такова разочарование като него не помня за последните 30 години


Орачев: Създадохме страхотни атаки - БГ Футбол - Sportal.bg\n14 май 2018 | 19:48 - Обновена\nНаставникът на Дунав Малин Орачев бе много доволен от победата с 3:1 над Витоша (Бистрица) и крайното елиминиране на тима от София от плейофите за спасение в Първа лига. Специалистът е радостен, че тимът е успял да излезе от кризата, която бе влязъл през пролетта.\n“Много добра победа с добра игра. Бяхме много мобилизирани и създавахме страхотни атаки, някои от които отбелязахме. Мисля, че заслужено отстранихме Витоша. Сега предстои по-трудното. Важно беше да отбележим първи гол и да запазим концентрация. Търсехме разнообразие и мисля, че се справихме добре. Атакувахме с мисълта за защитата. Имахме трудни моменти през пролетта с негативни резултати, така че трябваше да работим в тази насока. С много труд успяхме да излезем от тази ситуация”, каза Орчаев.\nзащо не написахте нищо за центровките? Рейтинг: 1 1\n11-те на Дунав за мача със Сепси


От ЦСКА с важна информация за билетите за финала - БГ Футбол - Купа на България - Gong.bg\nОт ЦСКА публикуваха важна информация за "червените" фенове преди финалния мач срещу Арда в турнира за Купата на България. Срещата между двата тима е в сряда (19-ти май) от 19:30 часа.\nФиналът за Купата на България наближава, но за съжаление все още нямаме официално потвърждение дали ще бъде допуснат по-голям брой зрители на двубоя. По действащата в момента наредба, разрешеният капацитет за футболна среща е от по 1000 души на сектор, което е крайно недостатъчно за многобройната червена публика.\nИмаме все пак някакви надежди, че здравното министерство ще анализира ситуацията и се надяваме отговорните институции в крайна сметка ще разрешат повече зрители да посетят мача. Докато това не стане факт обаче, за армейските привърженици са предвидени 2000 билета.\nКато символичен домакин на двубоя, на отбора на Арда се полагат секторите А и Б, докато ЦСКА ще разполага със секторите Г и В. Отговорно и резонно сме задължени към феновете на ЦСКА с абонаментни карти за сезон 2020/21 година, които заради пандемията така и не можаха да ги използват пълноценно. Те ще имат право да закупят само по един билет, както следва:\nБилетите за картодържателите няма да се продават онлайн, а единствено в неделя (16 май) и понеделник (17 май) в администрацията на стадион „Българска армия“ от 12:00 до 18:00 часа.\nВсеки желаещ е длъжен да представи своята абонаментна карта. За улеснение на членовете на организираните фенклубове от столицата и страната, един техен представител ще може да закупи билетите за останалите членове, които притежават редовна сезонна карта. Молим Ви да спазвате всички противоепидемични мерки. Ползването на предпазна маска е задължително при влизането в офиса.\nСлед изтичането на срока в понеделник и в случай, че някой не се възползва от предимството си, тогава останалите пропуски ще бъдат пуснати в свободна продажба. Същевременно се надяваме да бъде разрешен по-голям капацитет за мача и още няколко хиляди червени сърца да имат възможност да си купят билети, за което своевременно ще Ви уведомим ако стане и веднага ще се направи организация с тикеткомпанията.\nНаясно сме, че желаещите армейци да подкрепят отбора са в пъти повече и дано разумът при управляващите надделее, за да могат повече фенове да се насладят на един хубав футболен празник".


Сглобяема метална подматрачна рамка от memo.bg - сайт за подматрачни рамки и продукти за спалня\nНачало Продукти за Спалня Подматрачни рамки Сглобяема метална подматрачна рамка\nСглобяема метална подматрачна рамка\nЦена с вкл. ДДС: 78,00 лв\nРазмери 82x190 90x190 +4,00 лв 114x190 +50,00 лв 120x190 +54,00 лв 140x190 +62,00 лв 144x190 +62,00 лв 160x190 +68,00 лв 164x190 +68,00 лв 82x200 +2,00 лв 90x200 +6,00 лв 114x200 +52,00 лв 120x200 +56,00 лв 140x200 +62,00 лв 144x200 +64,00 лв 160x200 +68,00 лв 164x200 +70,00 лв 180x200 +72,00 лв 200x200 +82,00 лв\nВисококачествена подматрачна рамка, която е изключително издръжлива, олекотена и се предлага в разглобен вид. Има всички крепежни елементи, като във варианта за спалня е включено едно подвижно краче, което се поставя по средата за допълнително балансиране на конструкцията. Приложени са ясни инструкции, лесно и бързо се сглобява.\nАко желаете, можете да поръчате и комплект крачета към рамката.\nКомплект от 4 бр. крачета за 16 лв.\nстрахотна подматрачна рамка с уникална здравина.


Детайли за продукта: Тестер за кабели KDCTB6001, BNC RJ-45\nНачало > Елекронни елементи и резервни части > Измервателни прибори > Тестери за кабели > Тестер за кабели KDCTB6001, BNC RJ-45\nТестер за кабели KDCTB6001, BNC/RJ-45\nРазглеждан(а) : 5184 пъти!\nТест на UTP, STP и Коаксиални/BNC/ кабели.\nТест на непрекъснатостта на кабели, установяване реда на връзките, индентификация на режим "късо съединение" между чифтовете на кабела.\nТест на 10Base-T, EIA/TIA-568A, EIA/TIA-568B, AT&T258A и Token Ring кабели.\nПоследна актуализация на : 04-05-2015 14:29.


Краси Балъков: „В четвъртък излизаме и даваме всичко от себе си, ако Господ е с нас – ще продължим“ | Вестник Борба - областен всекидневник, Велико Търново\n„Жалкото е, че сами загубихме мача, а не ни надигра и победи противникът. Когато искам моят отбор да изнася топката, има и моменти на лош тайминг, както стана голът. Загубихме топката при изнасянето, Мане нямаше нужда да играе там, после дойде рикошет от Гълъбов зад гърба на Василев и стана гол. Но аз не обвинявам никого от моите играчи, ако искаме да растем, трябва да се учим да играем футбол.\nВторото полувреме тотално надиграхме „Славия”, те се бяха прибрали да си пазят аванса. Нямахме късмет да отбележим гол. Заслужавахме поне равен. Не успяхме да го постигнем. Позитивното е, че може би на реванша във В. Търново ще дойдат повече хора, отколкото сме очаквали.\nНе може да има срив у играчите – това, което постигнахме дотук, е огромен напредък. Те играят красив футбол и няма от какво да се притесняваме. В четвъртък излизаме и даваме всичко от себе си, ако Господ е с нас – ще продължим.\nКогато се подаваха документи за лиценз за Лига Европа, ние изобщо не знаехме, че ще стигнем до тази ситуация. Има си закон, който казва, че след като извоюваш място за турнирите, можеш да подадеш документи. Това е долицензиране и касае инфраструктурата – дали ще играем във В. Търново или не”, коментира след срещата Краси Балъков.\n← „Виолетовите“ се разиграха в последните минути, гредата спаси домакините в добавеното време\nПРОГНОЗА ЗА ВРЕМЕТО НА 23. 05.2019 г. →\nСблъсъкът във Върбовка не излъчи победител\nПожарникар намери 220 лв. на улицата и ги предаде в полицията (2678 четения)\nАрестуваха за 72 часа Рухшан Памука за закана с убийство към търновско семейство (1267 четения)


Заточване на сканди - Page 2\nЗаточване на сканди\nАвтор Тема: Заточване на сканди (Прочетена 19377 пъти)\nRe: Заточване на сканди\n« Отговор #25 -: 22 Юли, 2012, 08:52:11 »\nТова е възможно "най кофти" серията от най старото производство , т.нар. Naniwa waterstone, която даже вече не знам дали се произвежда или просто продават стари наличности. Колегата Knifefan имаше такъв само че единичен в грит 1000 и съм го пробвал лично / при това на един карбонов касапски Frosts, който се точи зверско остро само с поглед /, като въобще не бях впечатлен от резултата, много далече е от истината в постигането на острота. По немските магазини, в които се продават японски кухненски ножове - евтините ръждаеми ламинати с дръжки от магнолия и пластмасов накрайник ги продават в комплект тип "За начинаещия" , най вероятно за да ги пласират : В стария форум ако някой е обърнал внимание колегата Aira 786 го беше охарактеризирал много точно, много бавно отнема метала. Аз мисля, че дори на някои високолегирани неръждаеми стомани като N 690 може да се поозори да изкара косъм въобще. Моето лично мнение е категорично да се избягват тази серия освен в краен случай ако не разполагаш с нищо друго и ако не се точат на него само меки карбонки и евтини неръждаеми стомани като на европейските кухненски ножове, но дори на тях не си струва да си губи времето човек. Може определено да се използва за покриване на следите по скоса от по едър абразив, демек матиране като подготовка за полирането и доколкото си спомням бързо се издълбаваше. От Naniwa предимно Chosera серията/наистина инженерно произведен висококласен абразив /, а ако се търси по скоро прецизна полировка въпреки на цената на по бързо издълбаване по меките в грит 10 000 или 12 000 от серията Super stones. Всичко друго от марката според мен си заслужава взависимост от това какъв видо стомана искате да точите. Ако целта е евтини комбинирани японски водни камъни то поне се ориентирайте към KING или SUEHIRO/CERAX, макар че и те се дълбаят бързо и са далеч от бързината и скоростта на "истинските" в бранша, но са все пак са добри от горепосочения Naniwa waterstone по скромното ми мнение.\nKING Combination Stone small fine\nSuehiro Combination Stone 1000/3000\nБезмислено е да си давате парите за морално остаряла и с характеристики далеч от оптималните точилка по скромното ми мнение.\nП.Сл Дискусията като че ли поизбяга от предемета на темата, така че ако модераторите преценят да преместят съответните постове някъде с нужното заглавие\n« Последна редакция: 04 Март, 2013, 10:39:44 от bully »\n« Отговор #26 -: 22 Юли, 2012, 17:41:47 »\nАз на ситния грит го минавам, като на строп, само теглене без натиск, защото много лесно се образува косъм. Като цяло ме впечатли това, колко бързо се точи с този камък, непонятно за мен, но става много по-бързо от диамантите .\n« Отговор #27 -: 22 Юли, 2012, 18:15:02 »\nПредполагам, че ако пробваш с Naniwa Chosera или Shapton ще си още по доволен от бързината. Много отдавна аз лично предпочитам водни камъни пред диамантените точилки, които същото си имат предназначението и в някои случаи са най подходящото решение\n« Отговор #28 -: 22 Юли, 2012, 21:22:45 »\nПри препрофилиране диамантът определено е по-добър , всичко си има и плюсове и минуси\n« Отговор #29 -: 23 Юли, 2012, 08:02:18 »\nОт друга страна обаче дори при нормална и грамотна употреба устойчивостта на покритието даже на монокристалинната диамантена точилка на DMT е в пъти по малко от ресурса на един качествен воден камък. Който обикновенно с полагане на нужните грижи изкарва съзнателната част на човешки живот и най вече дава много по трайна, макар и не чак толкова агресивна заточка. А и с воден камък 400 грит Chosera или 200 грит Shapton може да се намаляват ъгли, макар и съвсем малко по бавно да става. Така че за мен лично преимуществата им са повече отколкото недостатъците.\nСледите които оставя Shapton 120\nСледите които оставя Shapton 220\nСлед Shapton 1500\nЗа сравнение след Shapton 15000 със стропинг\nОправяне на щръбки с Naniwa Chosera по класическата схема от грубо към финно за създаване на пределена острота от 400, 600, 800, 1000, 2000, 3000, 5000 до 10000 на японски кухненски нож Global /мисля, че стоманата е Cromova 18 /\n230 кратно увеличение\n10 000 Grit Naniwa Chosera\nСтропинг с 1 микрон диамантена паста\n« Последна редакция: 23 Юли, 2012, 10:49:09 от bully »\n« Отговор #30 -: 24 Юли, 2012, 00:37:12 »\nБули,/нямам право да пиша колега/,знаех че си много добър..,но с тези снимки ми спря дъха ,благодаря... .Ти си го издигнал в наука заточването,каквото всъщност си е\n« Отговор #31 -: 24 Юли, 2012, 07:51:35 »\nКолега, дано не си останал с погрешни впечатления от видяното. Микроскопското увеличение е правено от човек, който е любител като мен, но е доста по оборудван, качих го просто за да покажа че водняците се справят безпроблемно с отчупвания и щръбки и какво случва с острието извън обсега на човешкото око. Аз просто се интересувам от различните съвременни инженерно проектирани абразиви каквито са и водните камъни в частност и как действат върху видовете стомани на практика. Лошото е че струват немалко пари и докато ги събера тези, които ме интересуват отива известен ресурс. Точа само на ръка, по интуиция и памет на финната моторика и едва ли чак толкова перфектно ми се получава спазването на ъгъла до микрон. Въпреки че понякога си виждам грешките, особенно ако съм тръгнал твърде амбициозно да оправям криви фабрични скосове и ъгли, но така съм свикнал от дете като стереотип /а не твърдя , че е най добре / и за мен точилките с фиксиран ъгъл са рамки, в които не бих искал да се вмъквам.\nМалко хай клас Naniwa Chosera, готови за употреба.\nПоръчковата точилка Wicked edge на нашия събрат по хоби\nВ продължение написаното от предния си пост сравение между 400 грита диамант с 20 движения\n320# Shapton Има известна разлика ми се струва\n« Последна редакция: 24 Юли, 2012, 08:57:23 от bully »\n« Отговор #32 -: 26 Юли, 2012, 13:02:25 »\nКолега, ще те помоля ако ще пускаш информация да е на български.\nВсе пак сме в такъв форум.\n« Отговор #33 -: 02 Август, 2012, 17:51:09 »\nOт всички видове скосявания,за мен скандито е най-лесно за заточване - като се положи плосък скоса върху твърда повърхност (била тя диамант,камък или шкурки) , нещата стават много лесно и бързо.\n« Отговор #34 -: 12 Май, 2015, 21:52:12 »\nПитам тук, защото тук, камъка е споментат. Някой да има идея тия камъни Нанива, дали имат ментаци в ИБей? Аз съм залитнал също по 1000/3000 и намерих няколко търговеца дето продават камъни за по 30-40 долара, с доставката. Въпроса е ако някой има опит с конкретен търговец и е доволен, ако може да драсне едно лично, с линк, примерно. Много ще съм благодарен за което.\nпротив законите да тичам...\n« Отговор #35 -: 12 Май, 2015, 21:54:03 »\nИ на камъните ли да правят ментета, ба го, да го .ба !!!\n« Отговор #36 -: 12 Май, 2015, 22:06:47 »\nНа всияко правят, за жалост. А не ми се дават 60-70 лева за менте със сигурност.\n« Отговор #37 -: 12 Май, 2015, 23:53:24 »\nА пък аз си мисля, че е добре да се направи тема за коректните търгови из нета /БГ и останалата част от Земята/ - кой от къде е пазарувал и е останал доволен/недоволен.\nКойто каквото пазарува да може да влезе, да пита, да прочете и да поръчва без страх и притеснение.


Умението да създаваш себе си | Diana.BG\nЗа да разберем кои наистина сме, е нужно да отстраним абсолютно всичко, което ни обгражда – именно тогава ще се докоснем до дълбочината, неповлияна от никого и нищо. Почти невъзможно е, не е и толкова необходимо, защото днес можем просто да изберем какви бихме искали да сме.\nИзточните мъдреци говорят за личността не като „аз“, не чрез това, което ни отличава, а чрез общата, свързваща ни в едно безкрайно цяло, частичка живот. А през останалото време?\nОнова, с което се обграждаме, оформя нашата същност – мислите, съзнанието, подсъзнанието ни. Така напълно естествено биват повлияни решенията и действията ни, а заедно с тях емоциите и начинът, по който ги изразяваме. Ето как малко по малко, стигайки до нашите основни разбирания за всичко извън и вътре в нас, ние променяме дори погледа на сърцето си.\nИстината е, че носим голяма отговорност и същевременно имаме уникалната възможност да „създаваме“ себе си, но не го осъзнаваме. Не разбираме, че всичко, което с или без позволение е станало част от обкръжението ни, влиза и вътре в нас. Книгите, които четем, филмите, които гледаме, личностите, които следваме, хората, с които комуникираме – те не са просто развлечение, те се превръщат компаса на нашето възприятие.\nВсяко произведение на изкуството е просто нечие разбиране за света, отражение на концепцията на артиста за живота. По този смисъл, ние също сме творение – наше или чуждо.\nКогато четем, диктуваме пътя на бъдещите си мисли, когато гледаме, създаваме ценностите си, а когато слушаме, ние задаваме честотата, на която да тупти сърцето ни. Точно в тези моменти съзнанието попива най-силно и това, което му даваме се всмуква във всеки наш механизъм, оставяйки отражение върху здравето, самооценката и дори желанията ни.\nМоже да звучи абстрактно, но става въпрос за ежедневни събития, оставящи след себе си дълбоки последствия, защото зад нерешителността да последваш желаното, зад страха да обичаш, зад неспособността да постоиш мирно сам, стои нещо по-дълбоко, нещо навлязло вътре в нас.\nКръгът от влияния, в който се озоваваме, става нашата насока, нашата основа, подкрепа и надежда. Той затваря в себе си и миналото, и бъдещето ни. Не винаги взимаме най-добрите решения, но колкото по-осъзнато избираме околното, толкова повече към истинските себе си ще вървим.\nЗащото обкръжението ни е фар, който свети само в исканата посока, пояс, за който се хващаме, когато се чувстваме изгубени, лодка, на която възвръщаме баланса и лекотата си. А вътрешното блаженство е следствие от вярата в собствените ни предпочитания, не в чуждите.


След нападението в Хасково: Хората бъркат вълка с куче – Kmeta.bg\nНачало » След нападението в Хасково: Хората бъркат вълка с куче\nСлед нападението в Хасково: Хората бъркат вълка с куче\nСнимка: Димитър Градинаров/facebook.com/BSPBirds\nВълк е нападнал и ухапал жена в парка в Хасково. Случката станала преди няколко дни, докато разхождала кучето си във вилната зона “Куба”. По думите на потърпевшата става въпрос за животното, което избяга от зоопарка “Кенана” и вече половин година броди безпризорно.\nВъпреки това специалистите не са категорични, че става въпрос за нападение от вълк. “Няма да е коректно и справедливо, ако кажа, че е или не е нападение от вълк. От опита, който имам – срещата с животното, разговорът с бегачи в парка, хора, които разхождат своите деца, животното не проявява агресия към хората. Виждал съм я единствено да проявява доминантно поведение към други животни, към женски кучета, което е нормално. Еднополовите срещи не винаги завършват добре. Много е трудно да се прецени дали нападението е от куче или вълк”, обясни пред Kmeta.bg Николай Терзиев, който заедно с немската овчарка Барс са единственият екип в България с куче обучено за борба с отровите.\nПо думите му има много хора, които изпращат снимки на “вълчицата”, но в 99% от случаите това е бездомно куче или чакал.\nКак да различим вълка, от кучето, например? “Вълкът рядко маха с опашка, не я вдига високо както кучетата, самата вълчица има характерно бяло оцветяване на долната челюст, тя е и по-масивна”, уточни специалистът.\nСпоред него ситуацията е доста странна, тъй като при охапването младата жена няма никакви белези. “Вълк да ви охапе? Остават белези”, категоричен е той. От друга страна – вълчицата просто стояла и гледала момичето с кучето. Ако вълкът има намерение да убие или да вземе нещо със себе си е абсолютно безкомпромисен, смята Терзиев.\nОказва се, че за реакцията на животното ключови са ситуацията и обстоятелствата, в които се намира.\nТакъв инцидент би могъл да се случи, когато животното е гладно, допълва той.\n“Има кучета, които са много по-агресивни и опасни, ако бъдат изпуснати от хората”, каза водачът на Барс.\nЕто какво да правим при евентуална по-близка среща с вълк или друго диво животно?\nДали ще срещнете вълк или голямо куче на улицата реакцията трябва да е една и съща – да запазите спокойствие. Ако изпаднете в паника, започнете да викате и бягате – нормално е кучето да ви подгони, защото чувства силата. Ако отстоявате позицията си, без да проявявате страх, но въпреки всичко да покажете „мъжество“ е малка вероятността да ви нападне. Тези животни търсят слабост. Да запазите самообладание, ако то тръгне към вас да махате с ръце, да викате силно, да ударите с крак, да покажате, че можете да защитавате себе си”, изтъкна Николай Терзиев.\n“Агресивното, диво животно, ако иска да се нахрани и е злонамерено не може да се спасите”, сигурен е той.\nТагове: БарсВодещи новинивълквълчицазоопарк ХасковокученападениеНиколай Терзиевпарк Хасковочакал


Джесика Бийл разкри как с Джъстин Тимбърлейк поддържат брака си\nДжесика Бийл разкри как с Джъстин Тимбърлейк ...\nДжесика Бийл разкри тайните на здравия брак с Джъстин Тимбърлейк на премиерата на криминалния сериал "Candy", в който тя участва.\n"Това е наистина добър въпрос. Мисля, че тук трябва да отдам дължимото на Джъстин. Има едно нещо, което той винаги ми казва: "Въпреки че сме женени, трябва да продължим да излизаме" и той е прав за това. Трябва да умеем да намираме време един за друг, да поставяме другия за свой приоритет. И правете заедно това, което ви харесва", подчерта Джесика.\nТя не скри, че възприема всяко появяване със съпруга си като среща, включително и премиерата на "Candy": "Винаги е хубаво да празнуваш постиженията, с които се гордееш. А когато до вас е любимият човек, с когото можете да изпиете чаша вино, това са много специални моменти".\nАктрисата призна, че в семейството ѝ невинаги всичко е розово, но в трудни моменти двамата се опитват да търсят общ език.\nЧувството за хумор помага на нея и Джъстин по много начини. В минало интервю с ET, Бийл сподели как тя и съпругът ѝ се смеели заедно на къдравата ѝ перука в "Candy", след като тя бе сравнена с прическата, която Тимбърлейк носеше по време на NSYNC.\n"Сериозно, той наистина имаше прекрасни къдрици. А майка му все още има къса къдрава коса, много готина хипстърска прическа. Смешно е, в тази перука приличам и на двамата едновременно", сподели актрисата.


Слухове за новото Porsche GT3 | Слухове за новото Porsche GT3\n08.02.2018 Йоан Димов Новини 0\nБи могло да има 550 к.с., насочени към задните колела и свързани само и единствено с 8-степенна PDK трансмисия.\nВ момента имате избор между 6-степенна механична скоростна кутия и 7-степенна PDK с двоен съединител, но може би ще загубите тази свобода с излизането на следващото поколение на модела. Явно в новото GT3 ще намерим само 8-степенната PDK, която вече има в модели като Panamera и Cayenne.\nИма и още една лоша новина за почитателите на традиционното. Атмосферният 4-литров двигател с 6 цилиндъра ще бъде заменен с двигател с турбо компресор. Тази промяна е продиктувана от желанието на компанията да увеличи мощността на новото поколение с около 10 процента, което значи, че може да очакваме нещо от сорта на 550 к.с. в сравнение с текущите 500.\nСтане ли дума за въртящ момент, може да очакваме голям скок напред от сегашните 460 нм. Нека не забравяме, че 911 GTS произвежда 550 нм от своя 3-литров двигател с два турбо компресора, което ни навежда на мисълта, че новото GT3 ще достигне дори повече.\nСистемата с турбо компресори е значително по-тежка, затова Porsche планират да използват по-леки материали за цялото тяло на колата. Резултатът от това ще бъде повече мощ без увеличение в масата, което значи, че ще бъде доста по-бърза от предшественика си. Около 0.4 сек по-бърза в ускорението от 0-100 км/ч, свеждайки необходимото време до бизо 3 секунди. Максималната скорост също е увеличена от 320 на 330 км/ч.\nPolestar 2 – съперникът на Tesla Model 3


Конфликт тресе френския национален отбор / Евро 2020 / Новини - Futbol TV\nКонфликт тресе френския национален отбор\nФренският национален отбор е разтърсен от конфликт между нападателите на ПСЖ Килиан Мбапе и Челси Оливие Жиру, съобщава RMC Sport.\nТова се дължи на коментара на Жиру, че не винаги е получавал пасове и по този начин отборът не може да действа по-ефективно. Съобщава се, че през целия ден Мбапе, който лично е приел коментарите на Оливие, се е правил на недоволен и малко е разговарял със съотборниците си.\n18.06.21 | 21:53\nЖиру от своя страна е разговарял с футболистите на ПСЖ, за да се опита да изясни ситуацията. Той е казал, че неправилно е изразил мислите си заради подвеждащите въпроси на журналиста и че се е почувствал нападнат от въпросите на интервюиращия. Жиру също така уточни, че не е имал предвид действията на Мбапе, говорейки за ситуации с участието на защитника Бенджамин Павар и халфа Н'Голо Канте.\nТака Оливие Жиру призна, че е допуснал грешка. Независимо от това, Мбапе продължи да демонстрира недоволството си пред целия отбор.\nТреньорът на Франция Дидие Дешан поотделно е разговарял с двамата играчи, а след това и с целия отбор. Той ги е уведомил, че е необходимо да продължат напред, въпреки допуснатата грешка. Ефектът обаче все още не е постигнат. Настроението на Мбапе не е повлияно от факта, че по време на тренировката Жиру често му е подавал, а след тренировка дори го е прегърнал.


Как да превърнем банята в уютно СПА - Списание "още за КЪЩАТА" - Строителство, Архитектура, Проектиране | ka6tata.com\nДомашно СПА в банята! Възможно е! Всяка баня може да се превърне в домашен СПА салон. Размерите в случая нямат никакво значение.\nспа, баня, вана, хидромасаж, СПА салон\nВсяка баня може да се превърне в домашен СПА салон.\nЗадължително отделете мократа от сухата зона.\nИзточник: Антоанета Салфидж, Баня и Спа\nНай-добре е душът да е затворен с параван.\nLED осветлението в банята\nНа тавана могат да бъдат монтирани няколко лампи тип луни\nИзточник: Антоанета Салфидж, www.banispa.com\nВ банята осветлението не просто е важно, то е факторът.


Третото издание на „Буургсток“ събира на една сцена музика, поезия, изобразително изкуство и стендъп дебют – АЛТЕРНАТИВ ПРЕС\nПоетичното-музикално събитие Буургсток се завръща с трето издание тази вечер /18 септември/ от 18 часа в двора на Флора Бургас. Проявата се реализира с подкрепата на Община Бургас, мрежа на сетивата БулевАРТ и арт-къща Ла Малена.\nКонцерт-рецитал „Поетичен Бургас“ е едно преливане от легендарния Уудсток през двете издания на Буургсток. Събитието ще даде платформа на творци от няколко поколения да представят своите творби, озвучени от музиканта Любо Цанев.\nВ поетичното четене ще прозвучат стихове на Диана Саватева, Наталия Недялкова, Елка Стоянова, Яна Вълчева, Ажда Чаушева, Георги Георгиев, Силяна Щилиянова, Мариана Караиванова.\nНа предстоящия ивент ще бъде представена и изложба на талантливата художничка Даниела Пенова, както и стендъп дебюта на младата актриса Памела Трифонова. 22-годишната Памела завърши актьорско майсторство в Лондон, но желанието й е да се развива със свои проекти в Бургас.\nКонцертът включва и емблематични рок песни на Пени Ставрева и Преслава Минася\n18.09.2020 18.09.2020 Национална младежка медия "Алтернатив прес"новина\nПредишна публикация Конно състезание стартира днес в Русе\nСледваща публикация 5 предложения, които да пробвате по време на Уикенда на странджанката и бирата